NG Kirkwood » Bybelstudie: Romeine 14
Bybelstudie: Romeine 14
Written by admin on November 27, 2012 . Posted in Bybelstudie Materiaal
1.Dink 'n bietjie terug: het jou ouers allerhande reëls gehad oor wat 'n mens op 'n Sondag mag doen of nie mag doen nie? Het dinge verander van toe af? Het hierdie veranderinge enige iets aan die evangelie verander?
2.Paulus skryf oor "grys" areas. Noem 'n paar "grys" areas in ons dag, met ander woorde, dinge waaroor toegewyde Christene van mekaar verskil, maar nie die sentrum van die evangelie raak nie.
3.Wat is die kern van die evangelie? (v.17)
4.Hoekom veroordeel ons mense?
a.om hulle reg te help?
b.om jouself te verdedig?
c.om jouself te prys?
5.Eerder as om te oordeel, waarmee moet ons besig wees? (v.13,17-18)
6.Paulus sê dat ons nie mag oordeel nie. Beteken dit dat ons nooit moet onderskei tussen wat reg en verkeerd is nie?